Colombias forsvar
Store norske leksikon,Samfunn,Forsvar og sikkerhet,Forsvar i verden
Colombia har allmenn verneplikt for menn med førstegangstjeneste på 18 måneder. Landet har i flere tiår vært hjemsøkt av borgerkrig mellom regjeringsstyrker og paramilitære grupper (FARC, ELN, AUC) som er involvert i narkotikasmugling. De samlede styrketall for Colombias væpnede styrker er 293 200 aktivt personell, med en reserve på 34 950 personell (2018, IISS). I tillegg kommer 187 900 personell i en halvmilitær nasjonal politistyrke.
Hæren Hæren har en personellstyrke på 223 150 aktivt personell. Materiell omfatter 121 oppklaringsvogner, 60 stormpanservogner, 114 pansrede personellkjøretøy, tre ELINT-fly, 222 transportfly, og 110 helikoptre. I tillegg har hæren tungt artilleri og lett luftvernartilleri. Flyvåpenet Flyvåpenet har en personellstyrke på 13 650 aktivt personell. Materiell omfatter 22 kampfly av typen Kfir, 12 angrepsfly (seks A-37B Dragonfly og seks AC-47 Spooky), 13 rekognoseringsfly, 13 ELINT-fly, ett tankfly, 64 transportfly, 78 treningsfly (hvorav 38 som også kan benyttes som lette angrepsfly), 131 helikoptre og åtte middelstunge droner. Marinen Marinen har en personellstyrke på 56 400 aktivt personell, inkludert 22 250 marinesoldater. Flåten omfatter fire taktiske undervannsbåter, fire fregatter, 62 patruljefartøy, 23 landgangsfartøy, og åtte logistikk- og hjelpefartøy. Marinens flyvåpen har tre maritime patruljefly, ett rekognoseringsfly, 11 lette transportfly, og 17 helikoptre. Internasjonale operasjoner Colombia deltok i 2018 i Multinational Force and Observers (MFO) styrke i Egypt med 275 personell. Les mer i Store norske leksikon Colombia Colombias historie Colombias politiske system Litteratur The International Institute of Strategic Studies (IISS) (2019). The Military Balance 2019, kapittel 8, Latin American and the Caribbean, sidene 407-409.